Diari Oficial de la Generalitat Valenciana


Sumari del DOGV 7301, del 23-06-2014 (2014/5397)

RESOLUCIÓ de 29 de maig de 2014, de la Conselleria d'Educació, Cultura i Esport, per la qual es modifica l'autorització per canvi en el cicle, etapa o nivell educatiu per als quals va ser autoritzada, conforme a l'article 13.2 del Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer, a l'escola infantil municipal denominada Gent Menuda, de titularitat municipal, de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7301

Data del DOGV
:   23-06-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/5397


Data del document
:   29-05-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 29 de maig de 2014, de la Conselleria d'Educació, Cultura i Esport, per la qual es modifica l'autorització per canvi en el cicle, etapa o nivell educatiu per als quals va ser autoritzada, conforme a l'article 13.2 del Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer, a l'escola infantil municipal denominada Gent Menuda, de titularitat municipal, de València. [2014/5397]  
  
L'expedient ha sigut iniciat a instància del representant de l'Ajuntament de València, entitat titular de l'escola infantil de primer cicle denominada Gent Menuda, situada al carrer Bernabé García, 67, de l'esmentada localitat, i amb número de codi 67390975, que sol·licita la supressió d'una unitat d'Educació Infantil de segon cicle autoritzada i l'ampliació de les unitats autoritzades d'Educació Infantil de primer cicle.  
El 26 de febrer de 2014 es va subscriure un conveni entre la Generalitat Valenciana (Conselleria d'Educació, Cultura i Esport) i l'Ajuntament de València per a la nova autorització per canvi de titularitat del centre privat d'Educació Infantil denominat Gent Menuda, de València, que passava a ser de titularitat municipal pública, el qual quedava autoritzat per a impartir ensenyances d'Educació Infantil de primer cicle amb 6 unitats i un màxim de 77 places escolars, i una unitat d'Educació Infantil de segon cicle amb un màxim de 15 places escolars.  
  
La Direcció General de Centres i Personal Docent va emetre un informe favorable el 22 de maig de 2014 respecte a l'adequació de les instal·lacions proposades, quant a espais educatius, de conformitat amb la normativa aplicable.  
L'expedient ha sigut tramitat per la direcció territorial competent en matèria educativa, i inclou l'informe favorable de la Unitat Tècnica de Construccions. Així mateix, consta el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vistes la Llei Orgànica 8/1985, de 3 de juliol (BOE 159, 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE 106, 04.05.2006); el Reial Decret 132/2010, de 12 de febrer (BOE 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener (DOCV 14.01.2009), del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent de data 29 de maig de 2014 i de conformitat amb esta, i en l'exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Modificar l'autorització del centre que s'indica a continuació en els termes que s'especifiquen:  
Denominació genèrica del centre: escola infantil de primer cicle.  
Denominació específica del centre: Gent Menuda.  
Domicili: c/ Bernabé García, 67.  
Localitat: València.  
Província: València.  
Codi: 86804182.  
Titular: Ajuntament de València.  
Modificació que s'autoritza:  
Canvi en el cicle, etapa o nivell educatiu per als quals va ser autoritzat, per supressió d'una unitat de segon cicle d'Educació Infantil i ampliació de les unitats autoritzades del primer cicle d'Educació Infantil, de manera que el centre queda configurat en la seua totalitat amb la composició següent:  
7 unitats d'Educació Infantil de primer cicle amb 101 places escolars, distribuïdes així:  
- 2 unitats per a xiquets de 0-1 any, amb 16 places escolars (8 places escolars per aula)  
- 3 unitats per a xiquets d'1-3 anys, amb 45 places escolars (15 places escolars per aula)  
- 2 unitats per a xiquets de 2-3 anys, amb 40 places escolars (20 places escolars per aula).  
  
Segon  
El centre haurà de presentar la relació del professorat i les titulacions adequades a les ensenyances que s'autoritzen davant de la direcció territorial d'Educació, Cultura i Esport corresponent, per a ser aprovada abans de l'inici de les activitats educatives amb un informe previ favorable de la Inspecció Educativa.  
  
Tercer  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Esta resolució tindrà efectes des de la data en què es dicta; no obstant això, es considera que els seus efectes acadèmics fan referència al curs escolar 2014-2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de notificar-se.  
  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 29 de maig de 2014.- La consellera d'Educació, Cultura i Esport: María José Catalá Verdet.